text: Politi-aktion fortsætter: 10 udryknings-køretøjer i Marbæk Plantage 
  15 september 2014 kl. 10.10
  Først blev en del af Fyrparken i Sædding spærret af, og senere er en større delegation af både politi og ambulancer kørt til Marbæk Plantage.
  En person er blevet truet, og der foregår en efterforskning omkring truslen. Det er ifølge Helle Lundberg, der er kommunikationsrådgiver hos Syd- og Sønderjyllands Politi, årsagen til den store politiaktion, som mandag formiddag startede i Fyrreparken i Sædding i Esbjerg.
  Nu beretter øjenvidner ifølge jv.dk, at 10 udrykningskøretøjer er på Marbæk Plantage, og vagthavende ved Syd- og Sønderjyllands Politi bekræfter, at der er en sammenhæng mellem de to episoder.
  Helle Lundberg ønsker ikke at uddybe truslen.
  